open-index/open-wikipedia-markdown huggingface dataset:
Mahajanga

**Mahajanga** (også **Majunga** på fransk) er en by og havn på nordvestsiden av Madagaskar, og ligger ved elvemunningen til Betsiboka. Byen er også hovedstaden i provinsen med samme navn og har 135&nbsp;660 innbyggere (2001). Mahajanga er Madagaskars fjerde største by. Den ligger i Bombetokabukten.

## Næringsveier og infrastruktur
Hovednæring i byen er oppdrett av kongereker. Dette gir ikke mange arbeidsplasser til lokalbefolkningen, men er økonomisk sett en stor næring. Det er hovedsakelig utenlandske interesser i denne næringen. Det har vært en stor bomullsfabrikk i byen tidligere, men denne, som gav arbeidsplasser til svært mange, har gått konkurs. Mahajanga har det ene av Madagaskars to medisinske universitet. Det er etter hvert kommet flere hoteller og bungalower med overnattingsmuligheter for turister. Det er også en god del restauranter i byen. Mahajanga har en internasjonal flyplass, Aeroport de Philbert Tsiranana, med flyavganger til Komorene og Mayotte. I byen finnes det en fransk skole med nær 500 elever. 

## Demografi
Folkegruppen i området heter sakalava, men i Mahajanga by bor det folk fra de fleste av de 18 folkegruppene på Madagaskar, samt mange utlendinger.

Det er en stor andel muslimer i byen, av disse er det blant andre komorere, indere og innfødte gassere. Ellers finner man både kristne og animister som ellers på Madagaskar. 

## Historie
Nær Mahajanga finner man spor etter arabiske bosetninger (Boeny Aranta og Katsepy). Araberne kom til disse områdene i år 1333 e. kr. 

Midt på 1970-tallet var det en større massaker i byen som rettet seg mot den komoriske befolkningen. Rundt 1000 mennesker ble drept i denne massakren. De som ikke ble drept rømte byen og landet og dette gjorde at antallet komorere lenge var lavt, men det har tatt seg opp igjen. 

I 2004 ble byen rammet av to kraftige sykloner på to måneder (Elita og Gafilo). Den flotte strandpromenaden ble totalt ødelagt. Denne ble bygget opp igjen og sto ferdig da den franske presidenten besøkte byen i juli 2005.

## Severdigheter
Ved byens strandpromenade finner man også byens stolthet og landemerke, en over 700 år gammel baobab. Dette treet er det mange som mener er hellig. 
 
## Kilder
*  Mahajanga i Den Store Danske Encyklopædi
Toamasina

**Toamasina** (tidligere *Tamatave*) er en by nordøst på Madagaskar. Byen er Madagaskars største havneby og har  innbyggere (2001). Byen er administrasjonssenter for regionen Atsinanana.

## Eksterne lenker
*
British Expeditionary Force (første verdenskrig)

**British Expeditionary Force** (**BEF**) var den britiske hærens styrker som ble sendt til Frankrike og Belgia under første verdenskrig. BEF ble opprettet av krigsminister Richard Haldane etter boerkrigen i tilfelle Storbritannia på kort varsel skulle behøve å sende en styrke for å delta i en oversjøisk krig.

## Bakgrunn

Britiske styrker var til stede ved vestfronten før det første slaget ved Ieper, 22. november 1914. De overlevende fra disse kampene ble senere tildelt Mons Star. 26. desember 1914 ble styrkene delt i «Første britiske Arme» og «Andre britiske Arme». I løpet av krigen kom det også til en tredje, fjerde og femte britiske armé).

Navnet *British Expeditionary Force* (BEF) ble den offisielle betegnelsen for den britiske hæren i Frankrike og Flandern igjennom hele første verdenskrig.

### De foraktlige (krigspropaganda)

I rent propagandaøyemed er det hevdet at den engelske hærstyrken, i en dagsbefaling fra Keiser Wilhelm den 19. august 1914, skulle ha omtalt general French' «verächtlich kleines Heer» (= foraktlig lille hær).

Påstanden går ut på at utsagnet ved en feil ble oversatt med adverbet «foraktlige» til «this contemptible small army» istedenfor adjektivet «foraktlig» (= contemptibly), slik at det ble hæren selv og ikke dens størrelse, som var gjenstand for keiserens kritikk. På humoristisk vis skulle så utsagnet ha blitt tatt opp av soldatene, som med ironisk avsky til fienden begynte å kalle seg selv for «The Contemptibles» (= de foraktlige). Økenavnet ble således snudd til en hedersbetegnelse som også ble hengende ved veteranene, som kalte seg «The Old Contemptibles».

Der er imidlertid aldri funnet noe bevis for at en slik dagsbefaling noen gang var blitt sendt ut. Etter krigen har den tidligere keiseren benektet utsagnet, og det finnes da heller ikke noen slik dagsbefaling bevart i de tyske krigsarkivene. Keiseren hevdet tvert imot at han gjentagne ganger hadde understreket hvor viktig det var ikke å undervurdere motstanderen. Mye tyder på at dagsbefalingen ble skapt av Frederick Maurice i det britiske krigsministerium for å oppildne soldatene til innsats.

## Se også

* British Expeditionary Force (andre verdenskrig)

## Referanser
Madagascar Airlines

**Madagascar** **Airlines** er et flyselskap med hovedbase i Madagaskars hovedstad Antananarivo. Selskapet har siden november 2023 kun operert med innenlandsflyvninger på Madagaskar. 

I april 2023 ble virksomheten til Air Madagascar og dets datterselskap Tsaradia overtatt av Madagascar Airlines. Internasjonale operasjoner ble suspendert i november 2023 for å fokusere på innenlandsflyvninger.

## Eksterne lenker
*
Air Mauritius

**Air Mauritius** er Mauritius' nasjonale flyselskap med hovedbase i Port Louis. Selskapet ble etablert i 1967 og startet flygninger i 1972. Air Mauritius flyr 850 000 passasjerer til 30 destinasjoner årlig. Hovedbasen er Sir Seewoosagur Ramgoolam internasjonale lufthavn på Mauritius.

## Referanser


## Eksterne lenker
*
I Anzac-korps

**I&nbsp;Anzac-korps** (***I&nbsp;Anzac&nbsp;Corps***) var et australsk-newzealandsk korps under første verdenskrig, opprettet i Egypt i februar 1916 som ledd i en reorganisering av Den australske imperiestyrke etter evakueringen av Gallipoli i november 1915. Dette korpset, sammen med II Anzac-korps, erstattet det opprinnelige Australian and New Zealand Army Corps (ANZAC).

I&nbsp;Anzac-korps ble i begynnelsen anført av general Alexander Godley og besto av de tre erfarne Anzac-divisjonene; de australske 1. og 2.&nbsp;divisjon og den nyopprettede New Zealand-divisjonen.

I begynnelsen ble korpsets divisjoner brukt til å bemanne forsvarsstillingene øst for Suez-kanalen mot den forventede tyrkiske invasjonen av Egypt. 29. mars 1916 reiste korpset mot Frankrike, nå under ledelse av general William Birdwood, den opprinnelige sjefen for ANZAC. I Frankrike ble I&nbsp;Anzac-korps tilknyttet den britiske Annen armé, plassert i den relativt stille sektoren syd for Ieper. Korpset sluttet seg til linjen syd for Armentières og tok over fra det britiske III&nbsp;korps som ble overført til den britiske Fjerde armé under forberedelse til Somme-offensiven.

Da Somme-offensiven vaklet i midten av juli krevet den britiske øverstkommanderende, general Douglas Haig, nye divisjoner for å fortsette fremmarsjen. I&nbsp;Anzac-korps ble overført til general Hubert Goughs Femte armé og beordret til å ta Pozières.

På denne tiden hadde II Anzac-korps begynt å ankomme Frankrike fra Egypt under general Godleys kommando. Fordi Godley også var kommandør for New Zealand Expeditionary Force ble det bestemt at New Zealand-divisjonen passet bedre under hans kommando, slik at den byttet plass med den australske 4.&nbsp;divisjon innen bevegelsen mot Somme.
Plaisance

**Plaisance** er en by på øya Mauritius i Det indiske hav. Mauritius' hovedflyplass l'aéroport international de Plaisance ligger her.

## Eksterne lenker
*
Moroni

**Moroni** (arabisk: موروني) er den største byen og hovedstaden på Komorene. i 2003 hadde den 41&nbsp;557 innbyggere. På komoriansk betyr Moroni «i hjertet av ilden» noe som kan vise til nærheten til vulkanen Karthala.

## Geografi
Byen ligger på vestkysten av øya Grande Comore (også kjent som N'gazidja). Moroni har en lufthavn, Prince Said Ibrahim internasjonale lufthavn (IATA-kode: HAH). Det finnes også en havn med avganger til det afrikanske fastlandet og andre øyer i øygruppen Komorene. 

## Klima
Moroni har et tropisk regnskogklima med mye nedbør året rundt. Bare oktober har mindre enn normalt nedbør. Temperaturen holder seg konstant.

## Referanser


## Eksterne lenker
*
Dzaoudzi

**Dzaoudzi** er en by og en kommune på den franske øya Mayotte, som ligger utenfor Afrikas østkyst. Fram til 1977 var Dzaoudzi hovedstad på Mayotte. I 2017 hadde kommunen  innbyggere.

## Referanser
Nosy Be

**Nosy Be** (også Nossi-bé) er en øy og et distrikt (Fivondronana) i regionen Diana utenfor nordvestkysten til Madagaskar. Nosy Be betyr «stor øy» på gassisk. Øya ble kalt *Assada* tidlig i kolonitiden på 1600-tallet. Nosy Be er Madagaskars største turistdestinasjon. Øyas største by heter Andoany, også kjent som Hell-Ville.

## Eksterne lenker
*
Corsair

**Corsair** er et fransk flyselskap etablert i 1981. Corsair foretar charterflygninger over hele verden og har 62 destinasjoner i Europa, Afrika, Nord-Amerika og Det fjerne østen. Hovedflyplassen til Corsair er Orly lufthavn, Paris. 

## Koder

*IATA kode: **SS**
*ICAO kode: **CRL**

## Flyflåte

Corsairs flyflåte består av følgende fly (pr mai 2006):

*2 Airbus A330-200
*2 Boeing 747-300
*5 Boeing 747-400

## Eksterne lenker
* 
* Informasjon om Corsairs flyflåte
* Tilbakemeldinger fra Corsairs passasjerer
Sondrio

**Sondrio** er en by i regionen Lombardia i det nordlige Italia med 21&nbsp;642 innbyggere (folketellingen i 2001). Den er hovedstad i provinsen Sondrio. Byen ligger midt i dalen Valtellina ved elven Adda.

## Referanser


## Eksterne lenker
*
COMESA

**COMESA** (fullt navn: *Common Market for Eastern and Southern Africa*, engelsk: *Fellesmarkedet for det østlige og sørlige Afrika*), er et frihandelsområde med 20 medlemsland fra Egypt i nord til Namibia i sør. COMESA ble stiftet i desember 1994.

COMESA er en av pilarene til Den afrikanske union.

## Medlemsland

*Angola
*Burundi
*Komorene
*Den demokratiske republikken Kongo
*Djibouti
*Egypt
*Eritrea
*Etiopia
*Kenya
*Libya – ble fullverdig medlem i juni 2005
*Madagaskar
*Malawi
*Mauritius
*Rwanda
*Seychellene
*Sudan
*Sør-Sudan
*Swaziland
*Uganda
*Zambia
*Zimbabwe

Lesotho og Mosambik meldte seg ut av COMESA i 1997, Tanzania i 2000.

## Eksterne lenker
*
Provinsen Bologna

**Provinsen Bologna** (italiensk *Provincia di Bologna*) var en provins i regionen Emilia-Romagna i det nordre Italia. Bologna var provinsens hovedstad. 

Det var  innbyggere ved folketellingen i 2001. Arealet var  km².

I 2015 ble provinsen erstattet av Storbyområdet Bologna.

## Geografi
Provinsen Bologna grenset i nord mot provinsen Ferrara, i øst mot provinsen Ravenna og i syd mot Toscana (provinsene Firenze, Prato og Pistoia) og i vest mot provinsen Modena.

Autodromo Enzo e Dino Ferrari som brukes ved formel 1 løpene (San Marino Grand Prix) ligger i provinsen ved byen Imola.
Elisabeth Matheson

**Elisabeth Matheson** (født 20. august 1967) er en norsk skuespiller og regissør.

Matheson er utdannet ved Romerike Folkehøgskole og Statens Teaterhøgskole. Hun har vært tilknyttet både Den Nationale Scene, Trøndelag Teater og Det norske teatret. Hun har også arbeidet i Riksteatret, blant annet spilte hun i oppsetningen av Olav Duuns *Medmenneske* i 1998.

Matheson er likevel mest kjent for tittelrollen i Liv Ullmanns filmatisering av Sigrid Undsets *Kristin Lavransdatter* fra 1995. 

I 2013 regisserte hun forestillingen *Snømørkt* i Selbu kirke delvis basert på Per Hanssons bok *[[Og tok de enn vårt liv]]* om Peder Morset og hans familie under andre verdenskrig.

Hun er bosatt i Selbu.

## Referanser


## Eksterne lenker
*
Toliara

**Toliara** (også kjent som **Toliary**; tidligere  **Tuléar**) er en by på Madagaskar, og er hovedstad i provinsen Toliara sørvest på øya. Byen har en befolkning på 101&nbsp;661 innbyggere (2001). Som en havneby er den en viktig import- og eksportby på Madagaskar. Byen er også en stor turistby med mange fine strender og hoteller.

Byen ligger ut mot sørlige del av Mosambikkanalen, mellom elvene Fiherenana og Onilahy.

## Historie
Navnet betyr omtrent «godt sted å ankre». Byen ble grunnlagt i middelalderen, og ble fra 1500-tallet behersket av malafanyene frem til 1835, da den ble erobret av merinafolket. 

Europeiske bosettingsforsøk slo feil gjentatte ganger. Klimaet var vanskelig og kolonistene fikk malaria. I en tid var her et støttepunkt for sjørøvere.

Franskmennene erobret byen i 1895 og kalte den **Tuléar**. Det var først fra da av at byen begynte å vokse. Særlig viktig i denne første fasen som landsdelssentrum for kolonimakten var guvernøren, den franske offiseren Joseph Gallieni.

## Eksterne lenker
*
Florrie & Nattergalene

**Florrie & Nattergalene** er et norsk band som ble startet i Oslo i 1983 med et repertoar som spente fra soul til rythm & blues. Bandet ble omtalt som «Norges eneste kvinnelige bluesband».

Bandet bestod av kun kvinnelige musikere; det ble startet opp av tre av medlemmene av 1960-tallsbandet Red Hot Peppers (også kjent som Club 7s jenteband), som fikk med seg fire musikere fra rockebandet Papuga. Etter hvert bestod bandet av åtte musikere.

Bandet varmet opp for Joe Louis Walker på Notodden Blues Festival i 1990, og har spilt i blues- og jazzklubber i Norge sør for Trondheim, foruten å turnere i utlandet. De fikk i 2001 støtte fra Kassettavgiftsfondet og ga i 2002 ut CD-en *[[Room for You]]*. CD-en består av låter skrevet av bandets leder Torunn Wikstrøm. Albumet fikk positiv omtale i Blues News.

Per 2008 var bandet fortsatt aktivt.

## Referanser


## Eksterne lenker
* Bandets hjemmeside
Fiskå

**Fiskå** kan vise til:

* Fiskå (Kristiansand) – en bydel i Kristiansand i Vest-Agder
* Fiskå (Strand kommune) – et bygdelag i Strand kommune i Rogaland
* Fiskå (Vanylven) – et bygdelag i Vanylven kommune i Møre og Romsdal
Fener

**Fener** er en bydel i den historiske delen av Istanbul, i kommunen Fatih, på Det gylne horns høyre bredd, mellom Balat og Cibali. Grekerne som bodde i området i bysantinsk tid ble kalt *fanarioter* etter Porta Phanari – «Fyrhusporten» – som tyrkerne kalte *Fener Kapı*. Det er fra denne porten bydelen har fått navnet sitt.

Fener er sete for patriarken i Konstantinopel, som etablerte seg her i 1601 etter å ha vært i landflyktighet etter Konstantinopels fall i 1453. Den patriarkalske St. Georgskirken ved hovedvegen langs stranda rommer patriarkens trone, og patriarkatets kontorer ligger like ved. Om lag 3% av befolkninga i Fener er etterkommere etter adelsfamilier som forlot byen ved tyrkernes maktovertakelse og opprettelsen av Det osmanske riket, levde i eksil ulike steder rundt Middelhavet og seinere vendte tilbake på sultanens oppfordring. Noen av disse skapte seg store formuer ved handel og finansvirksomhet, og kunne også oppnå høge stillinger i statsapparatet. Blant annet ble provinsene Moldavia og Valakia gitt i len til fanarioter, noe som tillot dem å skape seg enorme formuer og bygge strålende palasser langs Det gylne horn.

Fener har i dag en overveiende muslimsk befolkning, men av svært blanda opphav. I seinere år er mange av Feners tidligere innbyggere flytta ut til nyere forsteder, og er blitt erstatta av innflyttere fra andre deler av Tyrkia. 

## Eksterne lenker
* Bildegalleri
Rekviem (andre betydninger)

**Rekviem** eller **requiem** kan vise til:

*Rekviem, et musikkstykke skrevet for de døde
*Rekviemmesse, den katolske messe for de døde
*Requiem, et amerikansk punkband
*Rekviem (film), en tysk film fra 2006 av Hans-Christian Schmid
*Requiem (fanzine), en norsk fanzine og senere produksjonsselsskap.

## Komposisjoner
* Requiem (Alma), sang fremført av sangeren Alma
* Rekviem (Mozart), komposisjon av Wolfgang Amadeus Mozart
* Rekviem (Reissiger), komposisjon av Friedrich August Reissiger
* Rekviem (Verdi), tonesetting til den katolske dødsmessen av Giuseppe Verdi
Syndsbekjennelse

En **syndsbekjennelse** er en religiøs handling der noen innrømmer å ha begått en misgjerning eller synd, det vil si handlinger eller tanker som strider mot Guds vilje og som medfører skyld og Guds straff. Bekjennelsen er ofte en fast formulert del av liturgien i en gudstjeneste eller inngår i en bønn der en ber den krenkede om tilgivelse. Slike innrømmelser tillegges varierende betydning i ulike religioner og kirkesamfunn, fra å være nødvendig for å kunne motta nattverd til å være en positiv handling uten spesielle følger.  

## Varianter
Standardiserte varianter av syndsbekjennelse i kristendommen inngår både i luthersk, katolsk, anglikansk og ortodoks liturgi. Syndsbekjennelsen kan også være av friere og mer uformell art, noe som er vanligere i karismatiske menigheter.

En spesiell form for kristen syndsbekjennelse er skriftemålet der den troende som har syndet, erkjenner sin synd overfor en skriftefar, det vil si presten som representant for kirken, for å lette samvittigheten, bli ilagt passende bot og få absolusjon, det vil si bli tilgitt.  .

Religiøse bekjennelser, både synds- og trosbekjennelser, kan på latin kalles *confessio*.

### Romersk-katolsk variant

:*Jeg bekjenner for Gud, Den Allmektige, og for dere alle,
:*at jeg har syndet meget i tanker og ord, gjerninger og forsømmelser
:*ved min skyld.
:*Derfor ber jeg den salige Jomfru Maria,
:*alle [[engler]] og [[helgen|hellige]]
:*og dere alle:
:*Be for meg til Herren, vår Gud.

===Luthersk variant===
:*Hellige Gud, himmelske Far, se i nåde til meg, syndige menneske, 
:*som har krenket deg med tanker, ord og gjerninger og kjenner [[lyst]]en til [[det onde]] i mitt hjerte
:*For Jesu Kristi skyld ha langmodighet med meg.
:*Tilgi meg alle mine synder, og gi meg å frykte og elske deg alene.
:*Amen.

## Se også
* Skriftemål
* Synd
* Syndsforlatelse, absolusjon
* Bønn
* Trosbekjennelse
* Liturgi

## Referanser


## Eksterne lenker
*Syndsbekjennelser og løftesord i Den norske kirkes ''Ordning for hovedgudstjenesten'' vedtatt 2011
Fiskå (Strand kommune)

:*Stedsnavnet [[Fiskå]] kan hentyde til flere steder.*

**Fiskå** er en bygd i Ryfylke i Rogaland fylke. Bygden ligger i Strand kommune, ca. 10 km nord for Tau. Den er i dag grunnskolesenter for nordre del av Strand kommune. 

På Fiskå har det vært drevet med maling av korn i flere hundre år. Denne virksomheten, Fiskå Mølle, er videreutviklet til produksjon av kraftfor, og den er nå en av Strand kommunes mest betydningsfulle bedrifter.

I Fiskåkrossen står en minnestatue over motstandsmannen Torvald Fiskå, som døde i tysk krigsfangenskap.

## Eksterne lenker
* Fiskå Mølle
Army of the Potomac

**Army of the Potomac** var en armé i den føderale unionshæren under den amerikanske borgerkrigen. Armeen ble opprettet i 1861, opprinnelig under navnet *Army of Northeastern Virginia*, men fikk sitt mer kjente navn i juli. Den hadde mange kommandører og gjennomgikk mange omorganiseringer, før den til slutt ble oppløst i 1865 etter at krigen var over.
## Kommandanter
Ordets liturgi

**Ordets liturgi** er i katolsk liturgi betegnelsen på den midterste delen av en messe, etter de Innledende riter og før Nattverdens liturgi. Navnet kommer av at det sentrale er lesningene fra Bibelen, som i kristen forståelse er *Guds ord*. 

De vanlige elementer i denne delen av messen er:

* En lesning på hverdager, to på fest- og høytidsdager, hentet fra Det gamle testamente eller fra epistlene, Apostlenes gjerninger eller Johannes' åpenbaring i Det nye testamente
* Salme fra Det gamle testamente, etter den ene lesning på hverdager, ellers mellom de to
* Hallelujavers
* Evangelielesning
* Preken
* Trosbekjennelse
* Forbønner

Etter forbønnene begynner Nattverdens liturgi. I oldkirken måtte de som ikke var døpt gå ut av kirken på dette tidspunkt.
Army of Virginia

**Army of Virginia** var en armé i den føderale unionshæren under den amerikanske borgerkrigen. Armeen ble opprettet 26. juni 1862 under generalmajor John Pope og bestod av tre korps på over 50&nbsp;000 mann. Tre korps fra generalmajor George B. McClellans Army of the Potomac ble tilføyet senere for stridsoperasjoner.
The Army Reserve (Storbritannia)

**The Army Reserve**, tidligere **Territorial Army**, er reservestyrken i den britiske hæren, bestående av menn og kvinner som er soldater på deltid.

Reservestyrken ble opprinnelig opprettet av krigsminister Richard Burdon Haldane i 1907 og bestod av 14 infanteridivisjoner, hver administrert av en grevskapsforening. Bruken av ordet *territorial* innebar at de frivillige medlemmene i styrken ikke kunne tvinges til å tjenestegjøre utenfor landet. I 1910 valgte færre enn 10 prosent å melde seg til internasjonal tjeneste da de ble forespurt. I august 1914, etter utbruddet av første verdenskrig, ble reserveavdelingene gitt mulighet til å tjenestegjøre i Frankrike og innen 25. august hadde over 70 bataljoner akseptert.

## Referanser
Gurkhabrigaden

**Gurkhabrigaden** (***Brigade of Gurkhas***) er en brigade i den britiske hæren bestående av nepalske gurkhasoldater.

Den britiske hæren har rekruttert gurkhaer fra Nepal siden 1800-tallet. De første gurkhaene var leiesoldater i Det britiske ostindiske kompani etter krigen i Nepal fra 1814 til 1816. Britene hadde blitt imponert over gurkhaenes ferdigheter og oppmuntret dem til å verve seg til kompaniets tjeneste.

Etter internasjonal rett er britiske gurkhaer ikke leiesoldater. De er fullt integrerte soldater i den britiske hæren, opererer i Gurkhabrigadens faste avdelinger og følger de lover og forskrifter som alle britiske soldater er underlagt.

Offiserene i Gurkhabrigaden er britiske; alle som ønsker å bli utnevnt til offiser i den britiske hæren må bli britiske statsborgere. Mange av offiserene er imidlertid tidligere gurkhasoldater.

## Avdelinger
Brigaden består av følgende avdelinger:
*1. og 2. bataljon, Royal Gurkha Rifles
*Queen's Gurkha Engineers
*Queen's Gurkha Signals
*10 The Queen’s Own Gurkha Logistic Regiment, Gale Barracks, Aldershot
*Band of the Brigade of Gurkhas
*Gurkha-kompani, 3. bataljon, Infantry Training Centre Catterick
*Gurkha-kompani (Sitang), Royal Military Academy Sandhurst
*Gurkha-kompani (Mandalay), Infantry Battle School Brecon
*Brigade of Gurkhas Training Team
*Gurkha Language Wing, Catterick

## Referanser


## Eksterne lenker
*
Royal Gurkha Rifles

**Royal Gurkha Rifles** (*Det kongelige gurkhaskarpskytterregiment*) er et regiment i den britiske hæren, og inngår i Gurkhabrigaden. Regimentet er unikt ved at det rekrutterer gurkhasoldater fra Nepal, et land som er selvstendig fra Storbritannia.

Royal Gurkha Rifles ble dannet i 1994 gjennom sammenslåingen av de fire selvstendige gurkharegimentene i den britiske hæren:

*2nd King Edward VII's Own Gurkha Rifles (The Sirmoor Rifles)
*6th Queen Elizabeth's Own Gurkha Rifles
*7th Duke of Edinburgh's Own Gurkha Rifles
*10th Princess Mary's Own Gurkha Rifles

## Avdelinger
*1. bataljon RGR (1994&ndash;)
*2. bataljon RGR (1994&ndash;)
*3. bataljon RGR (1994&ndash;1996)

De to gjenværende bataljonene er organisert som lett infanteri; de er ikke oppsatt med kjøretøyer. En bataljon er forlagt i Shorncliffe, i nærheten av Folkestone i Kent, som del av 2.&nbsp;infanteribrigade. Den andre er forlagt i Brunei som del av British Military Garrison Brunei, Storbritannias militære nærvær i Sydøst-Asia. De to bataljonene veksler rolle, vanligvis for tre år av gangen.

## Eksterne lenker
*
Volvo XC90

**Volvo XC90** (2002–) er en større SUV laget av Volvo i Torslanda.

Første utgave (2002–2014) var bygget på P2-plattformen fra 1999, sammen med blant annet  S80, V70/XC70 og S60. Den kom med 5- og 6-sylindret motor, og fra 2005, en 8-sylindret 4,4 liter motor fra japanske Yamaha  I 2003 ble den utnevnt til *Truck of the year* i USA. 

Andre utgave (2014–) bygges i likhet med Volvo V90 på *Scalable Product Architecture* (SPA), der **First Edition** var 1927 nummererte eksemplarer i fargen Onyx Black. 

XC90 tilbys også som hybridbil kalt T8 med total systemeffekt på cirka 400 hk.  I 2025 kom Volvo EX90 som rent elektrisk alternativ til XC90.

I november 2017 ble det meldt at Volvo og det amerikanske transportselskapet Uber er enige om levering av 24 000 stykk XC90 T8 delvis for utvikling av førerløse biler.

Volvo XC90 C China 2012-07-21.jpg|2002–2014
2018 Volvo XC90 2.0.jpg|2014–


## Referanser


## Eksterne lenker
* Volvo Cars - XC 90 
* Volvo XC 90 photos
Royal Naval Division

Den britiske **63.** eller **Royal Naval Division** ble satt opp under første verdenskrig av Winston Churchill, på det tidspunktet marineminister.  Den hadde ved krigsutbruddet navnet Royal Naval Division og besto hovedsakelig av reserver fra Royal Navy som ikke trengtes på sjøen.

Sent i 1914 bidro divisjonen i forsvaret av den belgiske byen Antwerpen.  Divisjonen ble sendt til Egypt, hvorpå den deltok i slaget ved Gallipoli hvor den slåss på slagmarkene Anzac Cove og Kapp Helles.  På slutten av felttoget i Dardanellene hadde divisjonen fått så store tap at den ikke lenger inneholdt noen vesentlig andel av marinefolk, og ble omdøpt til 63. divisjon da den opprinnelige Territorial Force 63. (2. Northumbrian) Divisjon ble oppløst.  Divisjonen tjenestegjorde på vestfronten i Frankrike under resten av krigen.

En av de som ble innkalt til denne divisjonen var Rupert Brooke, senere kjent som krigspoet, og som døde i tjeneste av sykdom i Egeerhavet.

## Litteratur
* Foster, Rev. Henry Clapham (1918): *At Antwerp and the Dardanelles*. Mills & Boon.
* Hart, Peter Hart (2005): «The Last Shake on Ancre» i: *The Somme*. Cassell Military Paperbacks. Cassell. s. 511–517.
* Thompson, Julian (2001): *The Royal Marines, From Sea Soldiers to a Special Force*. Pan Books.

## Eksterne lenker
* «Royal Naval Division service records 1914-1919» i *The National Archives*.
British Indian Army

**British Indian Army** (norsk: **Den britisk-indiske hæren**) var den indiske hæren under styret til den britiske raj.  Den ble opprettet etter sepoyopprøret i 1857.  Før dette hadde British East India Company sine egne hæravdelinger, betalt av selskapet.

Under britisk styre var hæren en god støtte for den britiske hæren, ikke bare i India, men også andre steder, spesielt under første og andre verdenskrig. På det meste var det opp til 2,5 millioner mann som kjempet for Storbritannia under andre verdenskrig mot Japan.

## Eksterne lenker
* The Indian Army website history page: British Era (engelsk)
* 1914 organisasjonstablå (engelsk)
Landgangen ved Suvlabukten

**Landgangen ved Suvlabukten** ble foretatt 6. august 1915 av det britiske IX korps som en del av august-offensiven under slaget ved Gallipoli.  Den var kjent på engelsk som *Battle of Sari Bair* og på tyrkisk som *Anafartalar Savaşı* eller *Sarı Bayır muharebesi*. Landgangen ved Suvlabukten ved kysten av Egeerhavet på Gallipolihalvøya i det osmanske rike som en del av augustoffensiven, det siste britiske forsøket på å komme videre i felttoget. Landgangen, som begynte natt til 6. august 1915, var ment å støtte et utbrudd fra den lille viken Anzac Cove, 8 km sørover. Slaget ved Gallipoli hadde holdt på i tre måneder på to fronter, nemlig Anzac Cove og Kapp Helles, siden invasjonen 25. april 1915. Landgangen besto av en rekke styrker fra Det britiske samveldet, særlig Australia, ble landsatt.

Selv om landgangen opprinnelig var vellykket, mot bare lett motstand fra osmansk (tyrkisk) side, ledet av Kemal Atatürk gjennom den tyske rådgiveren Otto von Sanders. Men landgangen fra britisk side var feilstyrt fra begynnelsen og havnet raskt i de samme fastlåste forholdene som rådet på Anzac- og Helles-frontene. Den 15. august, etter en uke med ubesluttsomhet og inaktivitet, ble den britiske sjefen ved Suvla, generalløytnant Frederick Stopford, avskjediget. Hans svake prestasjoner som kommandant er ofte blitt betraktet som en av de mest inkompetente bragdene til en general under første verdenskrig.


*«Hadde en mer dyktig og aktiv sjef holdt kommandoen er det i det minste mulig (om ikke sannsynlig) at et gjennombrudd kan ha blitt oppnådd. I tilfelle resulterte Stopfords åpenbare fiasko i at han ble sendt hjem til England i midten av august. Han døde i 1929.»*


## Waltzing Matilda
Landgangen er spesielt kjent i den engelsktalende verden på grunn av sangen «And the Band Played Waltzing Matilda». Suvlabukten er tilsynelatende rammen for sangen, skrevet av Eric Bogle i 1971, selv om Bogle har innrømmet å ha endret plasseringen fra Anzac Cove til Suvla, av flere grunner, en av dem var at han fant mange australiere trodde feilaktig at landgangen hadde funnet sted ved Suvla. Sangen har blitt spilt inn av en rekke sangere og musikere, herunder Clancy Brothers, Joan Baez, The Pogues, The Dubliners, June Tabor og Nathan Lay.

## Referanser


## Litteratur
* Bean, Charles (1941): ''The Story of ANZAC from 4 May 1915, to the Evacuation of the Gallipoli Peninsula. Official History of Australia in the War of 1914–1918''. II (11. utg.). Canberra, ACT: Australian War Memorial. OCLC 220051990.
* 
* 
* 

## Eksterne lenker
*
IDF

**IDF** har flere betydninger:

* Irlands forsvar (Irish Defence Forces), Irlands forsvar.
* Iceland Defense Force, en amerikansk forsvarskommando.
* Israels forsvar (Israel Defense Forces), Israels forsvar.
* Île-de-France, en fransk region.
*Informasjon, drøfting og forhandling, møter mellom fagforeninger og arbeidsgivere i staten.
New London

**New London** er en havneby og havneinngang til USAs nordøstkyst. Den er lokalisert ved munningen av elven Thames i fylket New London County i sørøstlige Connecticut.

Byen var en gang en betydelig hvalhavn før denne virksomheten ga plass til annen skipsfart og fabrikkindustri. Byen har gradvis mistet sitt kommersielle og industrielle hjerte. I byen ligger lærestedene Connecticut College, Mitchell College, United States Coast Guard Academy, og The Williams School. I havnen ligger også den amerikanske kystvaktflåten United States Coast Guard Cutter og den historiske seilskuten «Eagle», som tidligere het «Segelschulschiff Horst Wessel», før det ble overtatt av kystvakten i 1936.

New London har en befolkning på 27 620 ved folketellingen i 2010. Metropolittområdet Norwich-New London (NECTA) består av 21 byer og 274 055 mennesker.

## Referanser


## Eksterne lenker
*
Operasjon Shingle

**Operasjon Shingle** var en alliert landgang under andre verdenskrig ved Anzio, Italia, 22. januar 1944, som del av kampanjen for å erobre Roma. Det amerikanske VI armékorps under general John P. Lucas gikk i land mellom Anzio og Nettuno, ca. 50 km sør for Roma, med mål om å omgå de tyske forsvarslinjene ved Gustav-linjen og true Roma fra sør.

Til tross for svak innledende tysk motstand, ventet Lucas på ytterligere forsterkninger, noe som ga tyskerne tid til å samle styrker til motangrep. Dette resulterte i flere måneder med intense kamper, og tyskerne under generalfeltmarskalk Albert Kesselring påførte de allierte store tap. Kampene ved Anzio ble svært blodige, men de allierte klarte til slutt å bryte gjennom i mai 1944, og åpnet veien mot Roma, som ble frigjort 4. juni 1944.

## Referanser
Dunkerque

**Dunkerque** (nederlandsk: *Duinkerke*; engelsk: *Dunkirk*; tysk: *Dünkirchen*) er en industri- og havneby i Nord-Frankrike, som ligger omtrent tjue kilometer vest for De Panne, nær den belgiske grensen.  Det er også en kommune i departementet Nord i Hauts-de-France-regionen. Befolkningen var  i 2013.

Kommunen er kjent i fransk Flandern for sine årlige karneval-festiviteter.

## Historie
Dunkerque nevnes i historiske dokumenter fra 600-tallet, som fiskerbosted. Takket være byens gode beliggenhet ved det østre innløpet av Den engelske kanal vokste den raskt. I 960 hadde byen en bymur. I 1233 ble det bygget rådhus. 

Viktig fiske var etter sild, senere også etter torsk utenfor Islands kyster. 

Ellers vekslet byen mellom forskjellige makthavere. Befolkningen talte nederfrankisk eller nederlandsk dialekt, og var politisk tilhørende grevskapet Flandern og senere Huset Burgund, De spanske Nederlandene og England. Til sist ble byen den 27. oktober 1662 solgt for fem millioner  *[[livre]]s* av den engelske kong Karl II til den franske kong Ludvig XIV. Deretter fikk byen sterke festningsverker.. På 1600- og 1700-tallet var Dunkerque feste for franske korsarer. På 1800-tallet vokste byen til å ha Frankrikes tredje største havn.

Allerede under første verdenskrig var byen målskive for tyske bombardementer og offensiver, som det første Flandernslag.

Den mest kjente hendelsen i byens historie er den allierte tilbaketrekkingen i begynnelsen av andre verdenskrig da over 300&nbsp;000 allierte soldater ble evakuert fra Dunkerque (og fra strendene ved byen) til Storbritannia, ved hjelp av Royal Navy og et stort antall småbåter (ned til under fem meter) som ble mobilisert for anledningen.

## Turistattraksjoner
* *Musée Portuaire* viser historiske bilder fra havnen.
* *Musée des Beaux-Arts* har en stor samling av flamske, italienske og franske malerier og skulpturer.
* Dunkerque-karnevalet

## Transport
Dunkerque har fergeforbindelse med Dover i England.

## Referanser


## Eksterne lenker
* 
* Kommunedata INSEE
* Turistkontoret
Infanteria de Marina (Spania)

**Infanteria de Marina** er det spanske marineinfanteriet, opprettet i 1537. Det er verdens eldste marineinfanteri.  Det er organisert under Armada Española, den spanske marinen.

## Historie
*Infanteria de Marina* ble stiftet av den spanske kongen Karl V, da han underla *Compañías Viejas del Mar de Nápoles* (Napolis gamle sjøkompanier) under *Escuadras de Galeras del Mediterráneo* (Middelhavets galleiskvadroner), men det var Filip II som etablerte dagens konsept med en landgangsstyrke.

## Organisasjon
*Infanteria de Marina* består av: 

* 1 Marineinfanteribrigade (BRIMAR) med 3 landgangsbataljoner, artillerigruppe, støttegruppe og spesialstyrke.
* Beskyttelsesstyrker, 1 i Madrid, 1 på Kanariøyene, 1 nordre bataljon, 1 østre bataljon og 1 søndre bataljon.

Som verdens eldste marineinfanteri har **Infanteria de Marina** deltatt i utallige slag og operasjoner opp igjennom historien.

Forfatteren Miguel de Cervantes har tjenestegjort i avdelingen.
## Distinksjoner
;Offiserer

;Befal

;Soldater

;Kadetter og aspiranter ved Krigsskolen *Escuela Naval Militar* 

;Aspiranter ved Befalskolen *Escuela de Infantería de Marina General Albacete Fuster*

## Referanser


## Eksterne lenker
*  
* Historie (spansk)
DUKW

**DUKW**, generelt omtalt som «Duck», engelsk for «and», er en forkortelse amfibisk, sekshjulsdrevet lastebil på 2,5 tonn som ble benyttet av USA militære under andre verdenskrig og koreakrigen. Den ble utviklet for bruk i amfibisk krigføring, 

DUKW ble utviklet av et partnerskap i militær regi av yachtkonstruksjonsfirmaet Sparkman & Stephens og bilprodusenten General Motors Corporation (GMC), DUKW ble brukt til transport av varer og tropper over land og vann. De utmerket seg i å nærme seg og krysse strender i amfibiske krigføring, var den bare ment å vare lenge nok til å møte kravene til kamp. Bevarte DUKW-er har siden funnet popularitet som turistfartøy i marine miljøer, blant annet av organisasjonen Rainforestation Nature Park (etablert 1974) i North Queensland i Australia hvor deres tolv amfibiske kjøretøy benyttes i blant annet turistaktivitet.

## Etymologi
Betegnelsen DUKW kommer fra General Motors Corporation terminologi for modellen:

* **D**, 1942 produksjonsserie
* **U**, *Utility vehicle*, nyttekjøretøy
* **K**, firehjulsdrift
* **W**, tandem bakaksler, begge drevne

## Referanser


## Eksterne lenker
*
Operation Assured Response

**Operasjon Assured Response** var en amerikansk militær operasjon i Liberia mellom 9. april og 18. juni 1996.  Hensikten var å evakuere amerikanere og andre utlendinger fra urolighetene i landet, og til sammen 2444 mennesker ble reddet ut.  De fleste styrkene involvert var fra Special Operations Command Europe.

## Operasjonen

Ettersom den liberiske borgerkrigen brøt ut på nytt, hadde omtrent 500 mennesker søkt tilflukt ved den amerikanske ambassaden, og 20&nbsp;000 i et amerikansk boligområde i nærheten.

Spesialstyrker fra det amerikanske luftforsvaret ledet operasjonen.  KC-135 tankfly og C-130 Hercules transportfly ble satt i beredskap i Europa, samtidig som andre transportfly begynte leveranser av medisiner, mat, vann, drivstoff og sambandsmateriell.  9. april, mindre enn 72 timer etter beslutningen om å sette inn amerikanske styrker hadde blitt tatt, landet det første MH-53-helikopteret i operasjonsområdet.

Evakueringsruten gikk gjennom Freetown i Sierra Leone, og så med MC-130 til Dakar i Senegal.  14. april var evakueringen i hovedsak gjennomført, men andre operasjoner fortsatte til august.  De evakuerte var fra 68 forskjellige nasjoner.

## Kilder
* GlobalSecurity.org (engelsk)
Landing Vehicle Tracked

**Landing Vehicle Tracked** (**LVT**) var et pansret amfibisk beltekjøretøy produsert i USA og brukt under andre verdenskrig. Det er også kjent som **amtrac** (*en: amphibious tractor*). Hensikten var å frakte infanteriet opp på stranden forholdsvis beskyttet, under en amfibisk operasjon.

Den seneste i rekken er AAVP7A1. Forgjengeren var Roebling Alligator, utviklet mellom 1932 og 1937.  Hastigheten i vannet var først rundt 4 km/t, noe som var lite praktisk.  Med større motorer gikk det litt fortere, og etterfølgeren Crocodile kom i 1940 og kunne nå rundt 15 km/t i vannet og 40 km/t på land.

LVT-1 var en kopi av Crocodile, bortsett fra at den var laget i stål i stedet for aluminium.  Den var da tyngre, og hadde litt dårligere ytelse. Den var ikke bevæpnet, og ble i begynnelsen bare brukt til å bringe fram forsyninger. Ved slaget om Tarawa ble panserplater boltet på og et par .30 kaliber mitraljøser montert.  LVT-1 var i produksjon fra 1941 til 1943.

Neste generasjon var LVT-2, i produksjon fra 1942 til 1945.  De ble produsert i en rekke varianter og senere oppdatert, og var i tjeneste til midt på 1950-tallet.

Senere kom LVT-3, LVT-4 og LVT-5, og midt på 1950-tallet kom den nye LVTP5-serien.  Etter den kom LVTP7, som skiftet navn til AAVP7 som er versjonen som er i tjeneste i dag.

## Varianter
;LVT-1: Den første militære modellen.  Kom i 1941.
;LVT-2 Water Buffalo: Nytt drivverk fra stridsvognen M3A1.  Kaltes *Buffalo II* av britene.  Kom i 1942.
;LVT(A)-1: Med pansret skrog og lignende tårn som Light Tank M3 med 37 mm kanon.  Kom i 1942.
;LVT(A)-2 Water Buffalo: Pansret versjon av LVT-2.  Kom i 1943.
;LVT-4 Water Buffalo:  Motoren ble flyttet fram og en rampe ble lagt til bak.  Den mest brukte varianten av LVT.  Kaltes *Buffalo IV* av britene.  Kom i 1943.
;LVT-4(F) Sea Serpent: Britisk utgave med flammekastere.
;LVT-3 Bushmaster: Lignet LVT-4, men hadde motoren flyttet ut til pongtongene.  Kom i 1945.
;LVT(A)-4: Utrustet med 75 mm haubitser, men noen hadde flammekaster.  
;LVT(A)-5: LVT(A)-4 med stabilisering for haubitseren.
;LVT-3C: Modifisert LV-3 med pansret tak.  Kom i 1949.
;Sealion: Bergepanser.
;Turtle: Verkstedvogn.

## Eksterne lenker
*
Alemdar

**Alemdar** kan vise til flere steder i Tyrkia:

* Alemdar (Kıbrıscık)
* Alemdar (Afşin)
* Alemdar (Gümüşhane)
* Alemdar (Kızıltepe)
* Alemdar (Yozgat)
* Alemdar (Istanbul) – en bydel i Istanbul

*Alemdar er også et tyrkisk mannsnavn. Alemdar ses også brukt som etternavn.
Brahmi-skrift

**Brahmi-skriften** er kjent fra India fra omkring 800-tallet f.Kr. Den er forløperen for de fleste indiske skriftsystemer. Den er etter alt å dømme utviklet fra arameiske skriftstegn.

Som en samlebetegnelse for alle skriftsystemer som stammer fra brahmi-skriften, brukes ofte begrepet «indisk skrift».

## Litteratur
* Metzler Lexikon Sprache (Indische Schriften), Verlag J. B. Metzler: Stuttgart und Weimar 1993
* Kenneth R. Norman: *The Development of Writing in India and its Effect upon the Pâli Canon*, in: Wiener Zeitschrift für die Kunde Südasiens (36), 1993 (englisch)
* Oscar von Hinüber: *Der Beginn der Schrift und frühe Schriftlichkeit in Indien*, Franz Steiner Verlag: Stuttgart 1990.
* Harry Falk: *Schrift im alten Indien: Ein Forschungsbericht mit Anmerkungen*, Gunter Narr Verlag: Tübingen 1993.
* Gérard Fussman: *Les premiers systèmes d'écriture en Inde*, in: Annuaire du Collège de France 1988–1989 (französisch)
Jordsvin

**Jordsvinet** er et eiendommelig pattedyr som hører hjemme i Afrika. De er en del av gruppen Afrotheria, en dyregruppe som også omfatter elefanter, sjøkyr og en del mindre insektetende grupper som tenreker. Dyret klassifiseres som en helt egen orden, med bare én familie, og det fins bare én slekt og én art.

## Biologi
Tross navnet er ikke jordsvin i slekt med svinene. Dyret har en lang og tynn snute som ender i en nese som kan minne om et svinetryne. Dyret har også to ører som kan minne om svineører. Ellers ligner det lite på svinene. Det har små kraftige graveføtter med klør og en lang, spiss, og bred hale. Dets tunge er lang og klebrig og blir brukt til å stikke inn i hulrom for å lete etter insekter. De viser enkelte fellestrekk med maurslukere, men dette er et spørsmål om konvergent evolusjon siden begge hovedsakelig lever av termitter. 

Jordsvinene er nattaktive og oppholder seg mest i ganger i jorden om dagen. De kan stenge åpningen med jord når de befinner seg i gangene. Jordsvin spiser først og fremst termitter, men spiser også maur og andre virvelløse dyr. Individene lever mest alene og møtes kun til paring. Hunndyrene går drektige i syv måneder og føder en unge om gangen. 

Kjøttet har noen ganger vært ettertraktet av mennesker, og smaken skal minne om flesk.

## Referanser




## Eksterne lenker
*
Syvende armé (USA)

**Syvende armé** (***Seventh Army***) er en armé i den amerikanske hæren, også kjent som U.S. Army, Europe (USAREUR). Den utgjør det største amerikanske forbandet som er utplassert i Europa. USAREUR er en overkommando i den amerikanske hæren med ansvar for alle hærens styrker i Europa.

Syvende armé var det første amerikanske forbandet på denne størrelsen som deltok i kamphandlinger i annen verdenskrig. Den ble opprettet for å ta kommandoen over de amerikanske styrkene under operasjon Husky, invasjonen av Sicilia.

## Eksterne lenker
*
Alemdar (Istanbul)

**Alemdar** er en bydel i den historiske delen av Istanbul. Navnet brukes om strøket fra Hagia Sofia og vestover mot Cağaloglu. Hovedgata er Yerebatan Caddesi, som er en del av vegen som forbandt Hagia Sofia med Kapali Çarşi (Den store basar).

Det andre store kulturminnet i Alemdar er Yerebatansisternen (Yerebatan Sarayı) mellom Yerebatan Caddesi og Divanyolu Caddesi. 

Divanyolu Caddesi sammenfaller med hovedgata i det bysantinske Konstantinopel, *Mese*, som gikk fra Forum Augustaeum til Adrianopelporten på den 6. høyden. Ved begynnelsen av Divanyolu Caddesi står en romersk søyle, *Milion*, som er en rest av en triumfbue som markerte nullpunktet for milesteinene langs hovedvegen Via Egnitia mellom det nye og gamle Roma, dvs. mellom Konstantinopel og Adriaterhavet. Ifølge Petrus Gillius var Milion omgitt av statuer av Konstantin den store og hans mor Helena.

## Eksterne lenker
istanbulguide.net
U.S. European Command

**U.S. European Command** (**EUCOM**) er en av de ni store felleskommandoene i det amerikanske forsvaret. Kommandoen ble opprettet 1. august 1952 og har hovedkvarter i Stuttgart i Tyskland. Ansvarsområdet utgjør 91 land og territorier, inkludert Europa, Tyrkia, Grønland, den tidligere Sovjetunionen unntatt de fem sentralasiatiske republikkene og Afrika unntatt Egypt, Sudan, Djibouti, Somalia, Eritrea og Etiopia.

På grunn av sitt geografiske ansvarsområde var EUCOM den ledende organisasjonen for potensielle operasjoner under den kalde krigen, og også under krigen i Kosovo. Den hadde også kontroll over styrkene som fløy fra Incirlik Air Base i Tyrkia under Gulfkrigen og operasjon Northern Watch.

Sjefen for EUCOM er «dobbelthattet» som SACEUR, øverstkommanderende for alle NATO-styrker i Europa.

## Organisasjon
De største kampforbandene i EUCOM er Syvende armé, Sjette flåte og Sekstende flyvåpen.

Syvende armé inngår i U.S. Army, Europe og har hovedkvarter i Tyskland. Den består av ett korps med to divisjoner. Under den kalde krigen hadde den imidlertid to korps og fire divisjoner.

Sjette flåte patruljerer i Middelhavet og dekket således NATOs sydlige flanke. Den viktigste oppgaven nå er å beskytte skip fra terroranslag mens de seiler gjennom Gibraltarstredet og Suez-kanalen.

Sekstende flyvåpen har hovedkvarter i Italia og inngår i U.S. Air Forces Europe (USAFE) sammen med Tredje flyvåpen.

### Delkommandoer
* U.S. Army, Europe
* U.S. Naval Forces Europe
* U.S. Marine Corps Forces Europe
* U.S. Air Forces in Europe
* U.S. Special Operations Command Europe

## Referanser


## Eksterne lenker
*
LCU 2000-klassen

**LCU 2000** er en klasse amerikanske landgangsfarkoster som blir operert av United States Army.

Tekniske data:
* Lengde: 53 m
* Deplasement: 584 tonn
* Lasteevne: 5 M1 Abrams stridsvogner eller 12 (ett lag) eller 24 (to lag) containere
* Mannskap: 13
Harrier

**Harrier** har flere betydninger:

* Harrier (hund)
* Hawker Siddeley Harrier, et fly
* Toyota Harrier, en bil
Hawker Siddeley Harrier

**Hawker Siddeley Harrier** er en serie jagerfly og jagerbombere fra britiske Hawker Siddeley Aircraft. Utviklingen av Harrieren begynte på slutten av 1950-årene, og flyet kom i produksjon i 1960-årene. Det er det mest vellykkede av forskjellige fly fra denne perioden som kan ta av og lande vertikalt, såkalte VTOL-fly, som dermed trenger liten eller ingen rullebane.

Hawker Siddeley Harrier ble ombygget og videreutviklet som *Harrier GR.Mk 7/GR.Mk 9* og *AV-8B*, bygget henholdsvis av BAE Systems og Boeing. De nåværende britiske Harriere (GR.Mk 7 og GR.Mk 9) i tjeneste er lisensbygde kopier av tidligere versjoner fra McDonnell Douglas (nå Boeing), nemlig AV-8B Harrier II og AV-8B+ Harrier II Plus.

## Varianter med mindre endringer
;Hawker P.1127: Den første utgaven. Påbegynt i 1957 av Sydney Cam, Ralph Hooper fra Hawker Siddeley Aircraft og Stanley Hooker fra Bristol Engine Company. Første vertikale takeoff var 21. oktober 1960.
;Hawker Siddeley Kestrel: P.1127 fikk dette navnet etter at Hawker Siddeley Aviation ble stiftet. Ni produsert, og første flygning 7. mars 1964. 60 maskiner ble bestilt av RAF i 1966.
;Harrier GR.1: Den første produksjonsmodellen. Fløy første gang 28. desember 1967, og kom i tjeneste med RAF i 1969.
;GR.Mk 1A: Oppgradert GT.Mk 1, hvor hovedforbedringen var en Rolls-Royce Pegasus Mk 102 motor. 58 eksemplarer kom etter hvert i tjeneste med RAF.
;Harrier GR.Mk 3: Bedre sensorer, mottiltak og Rolls-Royce Pegasus Mk 103 motor. Denne ble brukt under Falklandskrigen. 118 ble levert til RAF, og 113 av AV-8A&ndash;varianten ble levert til det amerikanske marinekorpset og det spanske luftforsvaret.

## Videreutviklinger
* BAe Sea Harrier
* McDonnell Douglas AV-8 Harrier II (GR.Mk 7 og GR.Mk 9)
* BAe Harrier II

## Tilsvarende fly
* Jakovlev Jak-38
* Jakovlev Jak-41

## Referanser




## Eksterne lenker
*
Whidbey Island-klassen

**Whidbey-klassen** er en amerikansk klasse skip for amfibisk krigføring.  De har en intern dokk for å betjene LCAC luftputelandgangsfarkoster og et helikopterdekk.  Klassen begynte å bli bygget i 1981, og skal være i tjeneste omtrent fram til 2022.
 
## Skip i klassen
* Whidbey Island LSD-41 
* Germantown LSD-42
* Fort McHenry LSD-43
* Gunston Hall LSD-44
* Comstock LSD-45
* Tortuga  LSD-46
* Rushmore  LSD-47
* Ashland LSD-48
Enningdalen

**Enningdalen** er sogn i Idd prestegjeld i Halden kommune. Enningdalen grenser til Sverige i øst, sør og vest, og er en typisk skog- og jordbruksbygd.

Gjennom dalen renner Enningdalselva som har sitt utspring i Bullaresjöarna og ender i Iddefjorden. Gjennom dalen går også fylkesvei 22, eller den Blå-grønne veien som den kalles fra Halden til grensen ved Holtet. Den Blå-grønne veien fortsetter videre inn i Sverige og Bullaren til Hällevadsholm. Navnet symboliserer blått vann og grønn natur, og skal være en alternativ turistvei til E6.

Bosetningen i Enningdalen er spredt, men noe er konsentrert rundt Buer, Prestebakke og Kornsjø. Folketallet i november 2001 var 888 personer. Herav 149 på Buer, 308 på Prestebakke og 250 på Kornsjø.

Av severdigheter kan nevnes Berby Herregård, Elgåfossen og Dampbåten Prøven.

## Kampene i Enningdalen

I Enningdal sto det harde kamper mellom svenske og norske styrker under krigen i 1808, den 11. juni ved Prestebakke kirke og den 12. september ved Berby.

Før 1658 hørte området geistlig til Naverstad prestegjeld i Båhuslen, men lå verdslig under Idd og Marker len, og i forbindelse med avståelsen av Båhuslen til Sverige ved freden i Roskilde oppstod det uenighet om Enningdalen skulle tilhøre Norge eller Sverige. Først tre år senere ble den siste delen av fredsavtalen underskrevet og Enningdalen ble lagt til Norge, i motsetning til resten av Båhuslen som siden har tilhørt Sverige.

## Eksterne lenker
* Idd og Enningdalen historielag.
*Gamle postkort fra Enningdalen.
* Kornsjø Damskipsselskap .
* Buer/Kornsjø skytterlag.
* Berby Herregård.
* Jakob Vassbotns erindringsbok fra kampen ved Berby .